text: Megafon-måling: Vi spiser mindre svinekød  
  06 oktober 2014 kl. 06.06
  Forbrugerne går nu oftere forbi svinekødet i købmandens eller supermarkedets kølediske af frygt for MRSA-rester, viser undersøgelse.
  Hver 5. forbruger svarer ja til at de har skåret ned på køb af svinekød. Det viser en Megafon-måling foretaget af Politiken og TV2.
  2 procent er helt holdt op med at spise svinekød på grund af oplysninger om, at der findes MRSA-rester i hver femte pakke med svinefars.
  8 procent har skåret meget ned. Andre 8 procent har skåret lidt ned.
  